
RAPORT DE SPECIALITATE
privind trecerea din domeniul public al Municipiului Timişoara în domeniul privat al Municipiului Timişoara a terenului situat în str. Frederic Mistral nr. 13





              Având în vedere Referatul de aprobare a proiectului de hotărâre nr. CT2020-003602 / 31.08.2020 al Primarului Municipiului Timişoara şi Proiectul de hotărâre privind trecerea din domeniul public al Municipiului Timişoara în domeniul privat al Municipiului Timişoara a terenului din str.Frederic Mistral nr. 13, facem următoarele precizări:

	Terenul aferent clădirii situate în str. Frederic Mistral nr. 13, înscris în CF 406002 Timişoara  (CF vechi  3401  ), cu nr. top. 4170,4171 şi  suprafaţă de 1001 mp, a fost inclus în inventarul domeniului public al Municipiului Timişoara , la poziţia nr. 3525, atestat prin H.G.1016/2005 privind atestarea domeniului public al judeţului Timiş, precum şi al municipiilor, oraşelor şi comunelor din judeţul Timiş, având număr de inventar  6115  şi valoarea  445445 lei. 

	 Imobilului situat pe terenul respectiv a  fost cumpărat în baza Legii 112/1995, iar  pe  terenul aferent casei ,  în suprafaţă de  1001 mp,   curtea imobilului şi grădina din str. Frederic Mistral nr. 13, are  acces doar  proprietarul imobilului -construcţie.

	Proprietarul , Blidariu Eugen şi Pele (Blidariu) Florica , a solicitat prin adresa nr. CT2020-003602/27.08.2020 trecerea terenului aferent locuinţei din domeniul public în domeniul privat al Municipiului Timişoara, terenul respectiv nefiind de uz sau interes public.

	În evidenţele Serviciului Juridic nu figurează litigii pe rolul instanţelor de judecată în curs de soluţionare cu privire la terenul respectiv, conform adresei nr.CT2020-003602/        2020.

Imobilul nu  face obiectul revendicărilor efectuate prin notificare conform prevederilor Legii nr. 10/2001, art.21, alin.2,3 – lege privind regimul juridic al unor imobile preluate în mod abuziv în perioada 6 martie 1945-22 decembrie 1989, şi nu sunt înregistrate cereri privind redobândirea dreptului de proprietate depus în baza O.U.G.nr.94/2000, republicată, modificată şi completată prin O.U.G.nr. 209/2005 - privind retrocedarea unor imobile care au aparţinut cultelor religioase din România.

 Conform adresei Compartimentului Administrare Fond Funciar cu nr. CT2020-003602 /2020 


	Având în vedere prevederile Ordonanţei de Urgenţă nr.57/2019 privind codul Administrativ, art.361, alin.(2) ” Trecerea unui bun din domeniul public al unei unităţi administrativ-teritoriale în domeniul privat al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz, dacă prin lege nu se dispune altfel.”

	Conform Ordonanţei de Urgenţă nr.57/2019, art.286, alin. (4) ”Domeniul public al comunei, al oraşului sau al municipiului este alcătuit din bunurile prevăzute în anexa nr. 4, precum şi din alte bunuri de uz sau de interes public local, declarate ca atare prin hotărâre a consiliului local, dacă nu sunt declarate prin lege ca fiind bunuri de uz sau de interes public naţional ori judeţean”.

           Având în vedere Hotarârea nr. 2393/13.12.2018 a Curţii de Apel Timiş, definitivă, prin care s-a dispus anularea parţială a Deciziei nr. 30/01.08.2016 emisă de Camera de Conturi a Jud. Timiş, în ceea ce priveşte obligaţiile instituite în cadrul măsurii de la pct.1.3 din partea dispozitivă, corespunzătoare abaterii descrise la pct.3 din partea constatativă, de “readucere la starea iniţială a terenurilor ce fac obiectul Legii nr.112/1995 adică proprietatea privată a Statului Român - ce au fost mutate în patrimoniul public/privat al municipiului fără un drept real al municipalităţii, diminuând nejustificat patrimoniul Statului Român pe acest segment de proprietăţi cu impact negativ asupra fondului extr
abugetar destinat plăţii despăgubirilor şi de interzicere a iniţierii acţiunilor prin care se solicită emiterea de hotărâri de către legislativul municipalităţii având ca obiect această practică”
.
          Având în vedere Decizia nr. 3 din 30 ianuarie 2017 a Înaltei Curţi de casaţie şi Justiţie referitoare la interpretarea şi aplicarea dispoziţiilor art. 3, art. 9, art. 26 alin. (3) din Legea nr. 112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului, cu modificările ulterioare care a decis “În interpretarea şi aplicarea dispoziţiilor art. 3, art. 9, art. 26 alin. (3) din Legea nr. 112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului, cu modificările ulterioare, coroborate cu art. 37 din Normele metodologice privind aplicarea Legii nr. 112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului, stabilite prin Hotărârea Guvernului nr. 20/1996, republicate, stabileşte că proprietarul construcţiei are dreptul să dobândească proprietatea şi asupra terenului aferent acesteia şi să solicite, în caz de refuz, pe calea acţiunii în justiţie, obligarea la perfectarea contractului de vânzare-cumpărare.Obligatorie, potrivit dispoziţiilor art. 521 alin. (3) din Codul de procedură civilă.”

	 Luând în considerare faptul că terenul respectiv nu este de uz sau de interes public, imobilul-construcţie  situat  pe teren fiind cumpărate în baza Legii 112/1995, iar   pe  terenul aferent casei ,  în suprafaţă de  1001 mp,   curtea imobilului şi grădina din str. Frederic Mistral  nr.13,  are  acces doar  proprietarul clădirii, propunem spre analiza Comisiilor din cadrul Consiliului Local al Municipiului Timişoara proiectul privind aprobarea trecerii din domeniul public al Municipiului Timişoara în domeniul privat al Municipiului Timişoara a terenului situat în  str. Frederic Mistral  nr.13,  înscris în CF 406002 Timişoara  (CF vechi  3401  ), cu nr. top. 4170,4171 în suprafaţă de 1001 mp şi  radierea poziţiei 3525 din  H.G.nr.1016/2005.

	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplineşte condiţiile pentru a fi supus dezbaterii şi aprobării în plenul consiliului local. 

